# Alletiders Jul

### Fra Wikipedia, den frie encyklopædi

Alletiders Jul er en TV 2-julekalender for hele familien som første gang blev vist i 1994 og genudsendt på samme kanal i 2004. Serien består af 24 afsnit á 30 minutter.

Pyrus (Jan Linnebjerg) er en ung nisse som havner i Danmarks Rigsarkiv, hvor Birger Bertramsen (Jesper Klein) og Josefine Brahe (Jeanne Boel) arbejder som arkivarer. I det skjulte gemmer der sig også den gamle nisse Guttenborg (Paul Hüttel).

En dag låner Pyrus en tryllebog af Guttenborg for at prøve sit talent af, men det hele ender galt da han med en kraftig trylleformular sletter julen fra Danmarkshistorien. Eftersom Rigsarkivet har lovet dronningen en fyldestgørende rapport om julen, så må alle kræfter sættes ind for at genskabe det tabte og Pyrus, Guttenborg, Josefine og Bertramsen drager på opdagelse i Danmarks historie for at finde det forsvundne.

Serien er udgivet på både dvd og VHS.

Julekalenderen blev en stor succes og TV 2 har lavet tre opfølgere til den:

- Alletiders Nisse (1995)
- Alletiders Julemand (1997)
- Pyrus i Alletiders Eventyr (2000)

Desuden er der også lavet en film over kalenderen Pyrus på pletten.

## [redigér] Ekstern henvisning

- Oplysninger hos Internet Movie Database (på engelsk)

Hentet fra "http://da.wikipedia.org../../../a/l/l/Alletiders_Jul_5255.html"

Kategorier: Tv-julekalendere | Børne-tv

##### Views

- Artikel
- Diskussion
- Nuværende version

##### Søg